மரணம்.. ஓய்வில்லாவேலை..வீடு

மரணம்.. ஓய்வில்லாவேலை..வீடு மெய்யன் நடராஜ், டோஹா கட்டார் மரணம்.. ஓய்வில்லா வேலைக்காரன்.. வீடு ! 01.! மரணம் ! -! ஜீவித வாசலின் ! கதவடைப்பு.! சுவாச தொழிற்சாலையின் ! மூடு விழா.! வயதெல்லை இன்றி ! யாவருக்கும் கிடைக்கும்! சமவுரிமை .! வாழ்க்கைத் ! திரைப்படத்தின் ! வணக்கம்.! இலஞ்சம் கொடுத்து ! தப்பிக்க இயலா ! உறுதியான தண்டனை ! பின் போட முடியா ! கட்டாய பரீட்சை .! துப்பாக்கிகளும் ! குண்டுகளும் ! அறுவடை செய்யும் ! சமகால பயிர்.! கடவுள் விளையாடும் ! கிரிக்கெட் விளையாட்டில் ! எடுக்கப்படும் ! உயிர் விக்கெட். ! நீதிபதிகளுக்கும் ! வழக்கறிஞர்களும் ! வாதாடி வெல்ல முடியாத ! முடிவான வழக்கு.! வழித்துணைகளையும் ! வாழ்க்கைத் துணைகளையும் ! விழித்துணைகளையும் ! விட்டு விட்டு ! விதித்துணையோடு ! போகின்ற தனிப் பயணம் ! ! 02.! ஓய்வில்லா வேலைக்காரன்!  என் மௌனம் உடைக்காமல்! செவிகளின் சவ்வுகள் கிழியும்! சத்தங்களோடு! நீங்கிக்கொண்டிருந்தன இரயில்கள் ! நீண்டநேரமாய் ! எனக்கான இரயில வாராத ! துக்கங்களுக்குள் முடங்கிக் கிடந்தது! எனது பயணம் ! மின்சார இரயில்கள் ! மலிந்து விட்ட காலகட்டத்தில் ! புகை கக்கி நடந்து வந்த! அநாகரீகம் பார்த்து! பிரகாசமாகின ! எனது விழிச்சூரியன்கள்! எதிரே அவசர அவசரமாய்! துப்பட்டாவில்! வியர்வை ஒத்தி ! ஓடோடி வந்தது நிலவு ! ! நிலவுக்காக காத்திருந்த ! நிமிஷங்களின் வேதனைகள்! மறைத்து! பனிபோல் குளிர்ந்த முகத்தோடு ! நிலவை வரவேற்று! நாகரீகமாய் ! கைகுலுக்கிக் கொண்டு! நடந்தபோதுதான்! நடந்தது அது.! குருதி குளித்த நிலவு ! உயிரை இரயிலேற்றி! பிணமாய் கிடந்த வேளை! காக்கிகளும் கரும்பச்சைகளும் ! கழுகளாய் வட்டமிட்டு! சூத்திரதாரிக்கு வலைவிரிக்க! எல்லோரின் கண்களிலும்! மண்ணை தூவிவிட்டு! அடுத்ததர்கான வலைவிரித்து ! சேவையில் மும்முரமாகியிருந்தான் எமன்.! 03.! வீடு ! -! மழை பெய்யும்! போதெல்லாம் ! ஒழுகும் கூரையின் கீழ்! பாத்திர பண்டங்களை ! பரப்பி வைத்து! முணுமுணுத்த போதும்! அடை மழை ! அடிக்கும் போதெல்லாம்! ஊடுரும் வெள்ளத்தால் ! பரண் மேல்! வீட்டுச் சாமான்களை! நனையாமல் ! பத்திர படுத்தி! நாற்காலிகளிலும்! கட்டில்களிலும் ! உட்கார்ந்தது உட்கார்ந்தது! வெள்ளம் வடிய! காத்திருந்த நாட்களிலும் ! காற்றடிக்கும்! காலமெல்லாம்! மடார் மடாரென்று ! சேர்த்தடிக்கும்! கூரைத்தகடு ! மனசை கிழித்த ! வேளைகளிலும்! திறந்து வைத்தாலும்! மூடிக் கிடந்தாலும் ! காற்றுக்கு தடைபோடும்! ஜன்னல்களை! திட்டித்தீர்த்த! கோடைக்காலங்களிலும் ! எந்தப்பக்கம் ! அடைத்தாலும்! ஊடுருவி உள்வந்து! உடல்நடுங்க செய்யும்! குளிர்வாட்டும் மார்கழியில்! தாழ்பாள் இல்லாமல்! தள்ளாடும் கதவுக்கு! அணையாக கல்வைத்து! அழுதிருந்த நாட்களிலும் ! இந்தவீட்டில் ! குடியிருப்பதைவிட ! மாட்டுப்பட்டியில்! இருக்கலாம் என்று ! அப்பாவை! சினந்துகொண்ட நாட்களிலும் ! மின்சாரமிலாமல் ! குப்பி விளக்கில் ! கண்விழித்து படித்து ! முகம் கழுவும் வேளை! மூக்கில் வரும் கரிபார்த்து! கலங்கிய நாட்களிலும்! அடுபெரிக்கும்போது! ஈரவிறகின் புகை மண்டலம்! வீட்டை விட்டு! வெளியேற மறுத்து ! அடம்பிடித்து ! கண்ணீர் வரவழைத்த! நாட்களிலும்! எனக்குள் அப்போது! நரகமான என்வீடு....,! ஒரு கோர யுத்தத்தில் ! குண்டு வீழ்ந்து! சிதைந்துபோனதன் பின்னர்! குடியிருக்க வந்த! வாடகை வீட்டில்....! சுவரில் சிறு ஆணி அடிக்கவும்! முற்றத்து பூச்செடியில்! ஒரு பூப்பறிக்கவும்! நுளம்புக்கு வேப்பம்! புகை பிடிக்கவும் ! ஒரு நாள் தாமதித்தாலும்! வாடகை பணத்திற்காய் ! கடி நாய் கவனமென்று ! வாயில் பலகையில்! எழுதியிருப்பதை ! ஞாபகமூட்டும் வீட்டுக்காரனிடம்! கடிபடாமால் தப்பிக்கும் ! வேளைகளில்! சொர்க்கமாக தெரிகிறது இப்போது